Ierse span laat Springbok vroeg loopDie Ierse provinsie Connacht het ingestem dat die Springbok Marnitz Boshoff sy kontrak ʼn jaar voor die bestemde tyd beëindig. Luidens ʼn verklaring deur die vorige Pro12-kampioen het hy om menslike redes aan Boshoff se versoek voldoen. Die losskakel is reeds in Suid-Afrika en het versoek om huis toe te gaan sodat hy nader aan sy familie kan wees ná sy pa vroeër vanjaar skielik en tragies oorlede is. Boshoff het verlede Oktober by Connacht aangesluit, maar in sy tweede wedstryd ʼn skouer beseer en moes ʼn operasie ondergaan. Hy was laat in die seisoen eers weer op die veld en het in nog twee wedstryde vir die span gespeel. Connacht sê hy hoop om eersdaags aan te kondig wie die Springbok sal opvolg.